கேள்வி: ஐரீன் பெர்னாண்டஸ் - பொது என்பது என்ன?
பதில்: 1995-ஆம் ஆண்டில், ''தடுப்பு மையங்களில் புலம்பெயர்ந்த தொழிலாளர்களின் துஷ்பிரயோகம், சித்திரவதை மற்றும் மனிதாபிமானமற்ற நிலைமைகள்'' எனும் தலைப்பில், புலம்பெயர்ந்த தொழிலாளர்களின் வாழ்க்கை நிலைமைகள் குறித்து ஐரீன் பெர்னாண்டஸ் ஓர் அறிக்கையை வெளியிட்டார். சிடீவன் கான் ''(Steven Gan)'' எனும் மலேசியப் பத்திரிகையாளரும்; மற்றும் தி சன் ''(The Sun)'' எனும் பத்திரிகையின் செய்தியாளர்களும்; ஐரீன் பெர்னாண்டஸுக்கு வழங்கிய தகவலின் அடிப்படையில் அந்த அறிக்கையின் ஒரு பகுதி வெளியிடப்பட்டது.
கேள்வி: ஐரீன் பெர்னாண்டஸ் - தடுப்பு முகாமில் கைதிகள் இறப்பு குறித்து விரிவாக சொல்லுங்கள்.
பதில்: டைபாய்டு எனும் குடற்காய்ச்சல் மற்றும் பெரிபெரி நோய்களினால் செமினி குடியேற்ற தடுப்பு முகாமில் 59 கைதிகள் இறந்தனர் என்பதற்கான சான்றுகளை ''தி சன்'' பத்திரிகையின் செய்தியாளர்கள் முன் வைத்தனர். அதிமாகப் பாதிக்கப் பட்டவர்கள் வங்காளதேசத் தொழிலாளர்கள் என்றும் அந்த அறிக்கையில் கூறப்பட்டு இருந்தது. அந்த அறிக்கையைப் பத்திரிகையில் வெளியிடுவதற்கு ''தி சன்'' பத்திரிகையின் ஆசிரியர்களால் மறுக்கப்பட்டது. அதன் பின்னர் அந்த அறிக்கையை ''தி சன்'' பத்திரிகையின் செய்தியாளர்கள் ஐரீன் பெர்னாண்டஸிடம் ஒப்படைத்தனர்.
கேள்வி: ஐரீன் பெர்னாண்டஸ் - ஐரீன் பெர்னாண்டஸ் கைது பற்றி விளக்கவும்.
பதில்: 1996-இல் ஐரீன் பெர்னாண்டஸ் கைது செய்யப் பட்டார். ’தவறான செய்திகளை வெளியிட்டதாக' குற்றம் சாட்டப் பட்டார். ஏழு ஆண்டுகள் விசாரணை நடைபெற்றது. அதன் பிறகு 2003-ஆம் ஆண்டில் ஐரீன் பெர்னாண்டஸ் ஒருகுற்றவாளி என நிரூபிக்கப்பட்டு, ஓர் ஆண்டு சிறைத் தண்டனை விதிக்கப்பட்டது. அவர் மேல்முறையீடு செய்தார். அதனால் பிணையில் (ஜாமீன்) விடுவிக்கப் பட்டார். ஆனாலும் அவரின் கடவுச் சீட்டு நீதிமன்றத்திடம் ஒப்ப்டைக்கப் பட்டது. 2004-ஆம் ஆண்டு மலேசியப் பொதுத் தேர்தலில், ஒரு நாடாளுமன்ற வேட்பாளராக நியமிக்கப் படுவதில் இருந்து தடுக்கப் பட்டார்.
கேள்வி: ஐரீன் பெர்னாண்டஸ் - பெண்களின் வன்முறைகளுக்கு எதிராகப் போராடியவர் என்பது என்ன?
பதில்: அன்னாரின் மறைவு ஒரு பேரிழப்பாகும். பெண்களுக்கு எதிரான வன்முறைகளுக்கு எதிராகப் போராடியவர். புலம்பெயர் ஏழைத் தொழிலாளர்கள் துஷ்பிரயோகம் செய்யப் படுவதை நிறுத்துவதற்காகப் போராடியவர். ஐரீனுக்கு மூன்று பிள்ளைகள். தவிர பல வளர்ப்பு குழந்தைகள் உள்ளனர். அவர் உயர்நிலைப் பள்ளி ஆசிரியராக தன் வாழ்க்கையைத் தொடங்கியவர். இருப்பினும் 1970-இல் தன் ஆசிரியர் பணியைத் துற்ந்து, சமூகச் சேவைகளில் முழுமையாக ஈடுபட்டார்.